open-index/open-wikipedia-markdown huggingface dataset:
ऑक्सैलिक अम्ल

right|thumb|200px|आक्सैलिक अम्ल की संरचना
**आक्सैलिक अम्ल** (Oxalic acid) पोटैसियम और कैल्सियम लवण के रूप में बहुत से पौधों में पाया जाता है। लकड़ी के बुरादे से क्षार के साथ २४०° से २५०° सें. के बीच गरम करके आक्सैलिक अम्ल, (COOH)2, बनाया जा सकता है। इस प्रतिक्रिया में सेल्यूलास Ca-COOH-COOH की इकाई आक्सीकृत होकर (COOH)2 का रूप ग्रहण कर लेती है। आक्सैलिक अम्ल को औद्योगिक परिमाण में बनाने के लिए सोडियम फ़ार्मेट को सोडियम हाइड्राक्साइड या कार्बोनेट के साथ गरम किया जाता है। आक्सैलिक अम्ल का कार्बोक्सिल समूह दूसरे कार्बोक्सिल समूह पर प्रेरण प्रभाव डालता है, जिससे इनका आयनीकरण अधिक होता है। आक्सैलिक अम्ल में शक्तिशाली अम्ल के गुण हैं।

पेनीसीलियम और एर्स्पेगिलस फफूंदें शर्करा से आक्सैलिक अम्ल बनाती हैं। यदि कैल्सियम कार्बोनेट डालकर विलयन का पीएच ६-७ के बराबर रखा जाए तो लगभग ९० प्रतिशत शर्करा, कैल्सियम आक्सैलेट में बदल जाती है।

मानव गुर्दे मैं कैल्सियम ऑक्जेलेट के एकत्रित हो जाने के कारण ही पथरी(स्टोन) की बीमारी पैदा होती है।

## गुणधर्म
आक्सैलिक अम्ल पोटैशियम परमैंगनेट द्वारा शीघ्र आक्सीकृत हो जाता है। इस आक्सीकरण में दो अति आक्सीकृत कार्बन के परमाणुओं के बीच का दुर्बल संबंध टूट जाता है तथा कार्बन डाइ-आक्साइड और पानी बनता है। यह प्रतिक्रिया नियमित रूप से होती है और इसका उपयोग आयतनमितीय (वॉल्युमेट्रिक) विश्लेषण में होता है। आक्सैलिक अम्ल के इस अवकारी (रेड्यूसिंग) गुण के कारण इसका उपयोग स्याही के धब्बे छुड़ाने के लिए तथा अन्य अवकारक के रूप में होता है।

आक्सैलिक अम्ल को गरम करने पर यह फार्मिक अम्ल, कार्बन डाइ-आक्साइड, कार्बन मोनोक्साइड और पानी में विच्छेदित हो जाता है। सांद्र सल्फ्यूरिक अम्ल द्वारा यह विच्छेदन कम ताप पर ही होता है और इस दिशा में बना फार्मिक अम्ल, कार्बन मोनोक्साइड और पानी में विच्छेदित हो जाता है।

आक्सैलिक अम्ल आठ भाग पानी में विलेय है। १५०° सें. तक गरम करने पर इसका मणिभ जल (वाटर ऑव क्रिस्टैलाइज़ेशन) निकल जाता है। जलयोजित अम्ल का गलनांक १०१° सें. और निर्जलीकृत अम्ल का गलनांक १८९° सें. है। नार्मल ब्यूटाइल ऐलकोहल के साथ आसुत (डिस्टिल) करने पर ब्यूटाइल एस्टर बनता है, जिसका क्वथनांक २४३° सें. है। आक्सैलिक अम्ल के पैरा-नाइट्रोबेंज़ाइल एस्टर का क्वथनांक २०४° सें., ऐनिलाइड का गलनांक २४५° सें. और पैराटोल्यूडाइड का गलनांक २६७° सें. है।

## स्रोत
यह कुछ पौधों में पाया जाता है। सोडियम फॉर्मेट को उच्च ताप पर गर्म करके अम्लीकरण करके प्राप्त होता है।
यह प्राकृतिक रूप से टमाटर, पालक मे पाया जाता है।

## प्रयोजन
रंजकों रासायनों आदि के बनाने तथा स्याही मिटाने और अभिकर्मक रूप में प्रयुक्त होता है। यह अत्यंत विषैला अम्ल है।  अमरूद 
टमाटर

## देखें
* अम्ल
* कार्बनिक अम्ल (ऑर्गैनिक एसिड्स)
* रसायन
* सिरका

श्रेणी:रसायन
श्रेणी:कार्बनिक रसायन
क्विनोन

क्विनोन ऐरोमैटिक यौगिक का समूह जिनमें बेंजीन नाभिक में दो हाइड्रोजनों के स्थान पर ऑक्सीजन परमाणु पाए जाते हैं। ये डाआईकीटोन हैं। सरलतम यौगिक p-बेंजोक्विनोन है। सूत्र O=C6H4=O2 पीला क्रिस्टलीय ठोस, गलनांक ११५.७° से.। ऑक्सीकरण के रूप में, रंजक बनाने तथा फोटोग्राफी में प्रयुक्त।

सौरभिक यौगिकों से प्राप्त कार्बनिक यौगिकों का एक समूह **क्विनोन** (Quinones) के नाम से जाना जाता है, जिसमें बेंजीन नाभिक के दोनों हाइड्रोजन परमाणु दो आक्सिजनों द्वारा प्रतिस्थापित होते हैं, अर्थात्‌ दो कीटोनीय मूलक –C(=O)– विद्यमान होते हैं। इस वर्ग के सभी यौगिक रंगीन हैं, पर अपचयन पर रंगहीन हाइड्रोक्विनोन देते हैं। आक्सीजन अणुओं के स्थान के अनुसार क्विनोनों को पारा अथवा आर्थेक्विनोन संबोधित करते हैं। अभी तक किसी मेटाक्विनोन का पता नहीं लगा है।


File:orthobenzoquinone.svg|1,2-Benzoquinone
File:P-Benzochinon.svg|1,4-Benzoquinone
File:1,4-Naphthoquinone.svg|1,4-Naphthoquinone
File:Anthraquinone acsv.svg|9-10-Anthraquinone


इस वर्ग का सबसे सरल तथा सर्वप्रथम ज्ञात यौगिक बेंजोंक्विनोन C6 H4 O2 है। इसे केवल क्विनीन भी कहते हैं। इसकी अणु संरचना नीचे दिखाई गई हैं। सोडियम डाइक्रोमेट तथा सल्फ्यूरिक अम्ल के द्वारा आक्सीकरण होने पर ऐनिलीन से बेंजोक्विनोन प्राप्त होता है। यह ऊर्ध्वपातन पर लंबे लंबे सुनहले मणिभ (गलनांक ११५.७०) देता है। यह ईथर, ऐलकोहल तथा गरम जल में विलेय है। इसकी गंध बड़ी लाक्षणिक तथा तीव्र होती है। यह अपचयित होकर रंगहीन हाइड्रोक्विनोक [C6H4 (OH)2], में परिवर्तित हो जाता है। इस विलेय ठोस का अधिकतम उपयोग फोटाग्राफी में परिवर्धक (Developer) के रूप में किया जाता है। इसके एक संजात, अर्थात्‌ टेट्राक्लोरो बेंजोक्विनोन, का, जिसे क्लोरैनिल भी कहते हैं, उपयोग आक्सीकारक और कवकनाशक (fungicide) के रूप में किया जाता है।
         
इस वर्ग के यौगिक बहुत क्रियाशील होते हैं तथा इनके संजातों का विशेष आर्थिक महत्व है। कृत्रिम रंजकों के निर्माण में इनका उपयोग उल्लेखनीय है। एंथ्राक्विनोन (C6H4C2O2C6H4) का उपयोग सबसे अधिक किया जाता है, जिससे ऐलिज़ारिन, फ्लैबन, इंड्थ्रैाीन, कैलेडान, ज़ेड-ग्रीन ऐसे अनेक मूल्यवान्‌ रंजक प्राप्त होते हैं।

श्रेणी:कार्बनिक रसायन
पाइरिडीन

पाइरिडीन
C5H5N
तीक्ष्ण गंध वाला रंगहीन द्रव्य
आर्द्रताग्राही
क्व.११५° से.
जल तथा कार्बनिक विलायकों में मिश्रणीय
तीव्र क्षारक, लाल लिटमस को नीला करता है।
विषैला
कोलतार में विषम चक्रीय यौगिक के रूप में उपस्थित
विलायक के रूप में, पूतिरोधी के रूप में तथा कार्बनिक यौगिकों को बनाने में प्रयुक्त
बेंजीन से अधिक स्थायी
इसका नाइट्रीकरण या ब्रोमीनिकरण कठिनाई से
रासायनिक क्रिया में नाइट्रोबेंजीन के सदृश
**पाइरिडीन** एक कार्बनिक यौगिक है।

श्रेणी:कार्बनिक रसायन
श्रेणी:कार्बनिक यौगिक
फिनाइल समूह

right|thumb|300px|
कार्बनिक रसायन में **फिनाइल समूह** (phenyl group या phenyl ring) परमाणुओं का एक चक्रीय समूह है जिसका सूत्र C6H5 है। फिनाइल समूह का, बेंजीन से निकट का सम्बन्ध है और इसे उस बेंजीन रिंग जैसा मान सकते हैं जिसमें हाइड्रोजन का एक परमाणु कम है। 

फिनाइल समूह में 6 कार्बन परमाणु एक चक्रीय शृंखला में परस्पर आबन्धित होते हैं और एक समतल रिंग बनाते हैं। इनमें से 5 कार्बन परमाणु हाइड्रोजन के 5 परमाणुओं से आबन्धित होते  हैं और छठा कार्बन परमाणु एक प्रतिस्थापी (substituent) से आबन्धित होता है। फिनाइल समूह, एक सर्वत्रप्राप्य (commonplace) समूह है।
 
## सन्दर्भ

## इन्हें भी देखें
*फिनॉल

श्रेणी:कार्बनिक रसायन
कार्बनिक यैगिकों का शोधन

## कार्बनिक यैगिकों का शोधन
कार्बनिक यौगिक चाहे प्राकृतिक स्रोत से प्राप्त हों, या प्रयोगशाला में संश्लेषित किए जाएं, उनमें कुछ न कुछ अपद्रव्य अवश्य रह जाते हैं। फलतः शुद्ध कार्बनिक यौगिक प्राप्त करने हुते इन अपद्रव्यों को इन द्रव्यों में से पृथक करना आवश्यक हो जता है। अपद्रव्यों को दूर करने की प्रक्रिया को शोधन कहते हैं।
## शोधन की विधियां
कार्बनिक पदार्थों के शोधन के लिए कई विधियां काम में लाई जातीं हैं। इनमें से प्रमुख विधियां निम्न हैं:-
#	क्रिस्टलीकरण (रसायन) या क्रिस्टलन 
#	ऊर्ध्वपातन (रसायन) (सब्लिमेशन)
#	आसवन (रसायन) (डिस्टिलेशन)
#	निष्कर्षण (रसायन) (एक्स्ट्रैक्शन)
#	इनके अतिरिक्त धुलाई तथा रासायनिक विधियां भी शोधन के लिए प्रयुक्त होतीं हैं।

श्रेणी:कार्बनिक रसायन
ग्रांट कोनैल

**ग्रांट कोनैल** (Grant Connell; उच्चारण: KAHN-nell) (जन्म नवम्बर 17, 1965) कनाडा के पैशेवर टेनिस लिखाड़ी रहे हैं। इसके अतिरिक्त उन्होंने 14 वर्षों तक वैंकूवर में अचल-संपति के दलाल का काम किया है। 1990 के दशक में उन्हें विश्व के युगल खिलाड़ियों की सूची में विश्व के शीर्ष खिलाड़ियों में गिना जाता था और नवम्बर 1993 में वो विश्व की शीर्ष वरियता सूची में शीर्ष पर पहुँचे।

## सन्दर्भ

## बाहरी कड़ियाँ
* 

श्रेणी:टेनिस खिलाड़ी
श्रेणी:पुरुष टेनिस खिलाड़ी
1994 पेरिस मास्टर्स

श्रेणी:1994 पेरिस मास्टर्स
श्रेणी:पेरिस मास्टर्स
सेंट्रल इंटेलिजेंस एजेंसी

right|thumb|सीआइए के मुख्यालय का प्रवेशद्वार

**सीआइए** या सेन्ट्रल इन्टेलिजेन्स एजेन्सी (केन्द्रीय गुप्तचर संस्था) संयुक्त राज्य अमेरिका के संघीय सरकार के अन्दर कार्य करने वाली असैनिक (सिविल) गुप्तचर संस्था है। इसका मुख्य कार्य सार्वजनिक नीतिनिर्माताओं के मार्गदर्शन हेतु विश्व की सरकारों, औद्योगिक संगठनों (corporations) एवं व्यक्तियों के बारे में गुप्त सूचना एकत्रित करना एवं उसका विश्लेषण करना है. फेडरल ब्यूरो ऑफ इन्वेस्टिगेशन (एफबीआई) के विपरीत, जो एक घरेलू सुरक्षा सेवा है, सीआईए का कोई कानून प्रवर्तन कार्य नहीं है और केवल घरेलू खुफिया संग्रह के साथ आधिकारिक तौर पर विदेशी खुफिया सभा पर केंद्रित है। 

## बाहरी कड़ियाँ
* CIA official site
* CIA official Freedom of Information Act (foia) site
* George Washington University National Security Archive
* Central Intelligence Agency Meeting Notices and Rule Changes from The Federal Register RSS Feed
* Inside the Company: CIA Diary. Third World Traveler: Excerpt from a book by Philip Agee.
* ''William Blum'' website on CIA and US policy

श्रेणी:कूटनीति
श्रेणी:संयुक्त राज्य अमेरिका
श्रेणी:गुप्तचर संस्थाएँ
*
केजीबी

thumb|right|केजीबी का प्रतीक चिह्न

**केजीबी** रूसी भाषा के शब्द **कोमितेत गोसुदर्स्त्वेन्नोय बेज़ोप्स्नोस्ति** (रुसी: Комитет государственной безопасности; ) का संक्षिप्त रूप है। यह १९५४ से १९९१ में सोवियत संघ के विघटन तक वहाँ की प्रमुख खुफ़िया संस्था थी। वर्तमान में एफएसबी (संघीय सुरक्षा सेवा) वहाँ की प्रमुख सुरक्षा संस्था है।

१९९० के दशक में रूस की सहायता से जॉर्जिया गणराज्य के विघटन से निर्मित सम्प्रभू राष्ट्र दक्षिण ओसेतिया गणराज्य ने अपनी केजीबी स्थापित की (समान नाम से)।
## इन्हें भी देखें
* सी आइ ए
* किम फिल्बी

## सन्दर्भ

## बाहरी कड़ियाँ
* KGB Information Center from FAS.org
* Chebrikov, Viktor M., et al, eds. *Istoriya sovetskikh organov gosudarstvennoi bezopasnosti*. (1977) https://web.archive.org/web/20090112040432/http://www.fas.harvard.edu/~hpcws/documents.htm
* Slaves of KGB. 20th Century. The religion of betrayal (Russian) - book by Yuri Shchekochikhin

केजीबी
केजीबी
श्रेणी:गुप्तचर संस्थाएँ
श्रेणी:पूर्वी गुट
श्रेणी:सोवियत संघ
ध्रुवीय उपग्रह प्रमोचन वाहन

thumb|right|220px|'''पी.एस.एल.वी सी8''' इटली के एक उपग्रह को लेकर सतीश धवन अन्तरिक्ष केन्द्र से उड़ान भरते समय
**ध्रुवीय उपग्रह प्रक्षेपण यान** या पी.एस.एल.वी भारतीय अंतरिक्ष अनुसंधान संगठन द्वारा संचालित एक उपभोजित प्रक्षेपण प्रणाली है। भारत ने इसे अपने **सुदूर संवेदी उपग्रह** को सूर्य समकालिक कक्षा में प्रक्षेपित करने के लिये विकसित किया है। पीएसएलवी के विकास से पूर्व यह सुविधा केवल रूस के पास थी। पीएसएलवी छोटे आकार के उपग्रहों को भू-स्थिर कक्षा में भी भेजने में सक्षम है। अब तक पीएसएलवी की सहायता से 70 अन्तरिक्षयान (30 भारतीय + 40 अंतर्राष्ट्रीय) विभिन्न कक्षाओं में प्रक्षेपित किये जा चुके हैं। इससे इस की विश्वसनीयता एवं विविध कार्य करने की क्षमता सिद्ध हो चुकी है।

२२ जून, २०१६ में इस यान ने अपनी क्षमता की चरम सीमा को छुआ जब पीएसएलवी सी-34 के माध्यम से रिकॉर्ड २० उपग्रह एक साथ छोड़े गए। इससे पहले 28 अप्रैल 2008 को इसरो ने एक साथ 10 उपग्रहों को अंतरिक्ष में भेजकर एक ही बार में सबसे ज़्यादा उपग्रह अंतरिक्ष में भेजने का विश्वरिकॉर्ड बनाया था।

## तकनीकी आंकड़े
**[[ध्रुवीय उपग्रह प्रमोचन वाहन|पी.एस.एल.वी-सी८]]** से सम्बन्धित तकनीकी आंकड़े निम्नवत हैं:

* **कार्य** : एकल प्रक्षेपण यान (Expendable launch vehicle)
* **निर्माता** : भारतीय अंतरिक्ष अनुसंधान संगठन
* **आकार **
** ऊंचाई : 	44 m
** व्यास : 	2.8 m
** द्रव्यमान : 	294,000&nbsp;kg
** चरणों की संख्या : 	4
* **क्षमता**
** LEO तक पे-लोड :	3,250&nbsp;kg
** SSO तक पे-लोड : 	1600&nbsp;kg
** GTO तक पे-लोड :	1000&nbsp;kg
* **बूस्टर या शून्य-स्टेज**
** बूस्टरों की संख्या : 	6
** इंजन : 1 ठोस
** प्रणोद (थ्रस्ट) : 	502.600&nbsp;kN
** विशिष्ट आवेग (Specific impulse) : 	262 sec
** बर्न समय (Burn time) 	44 seconds
** ईंधन : 	HTPB (ठोस)
* **प्रथम चरण**
** इंजन : 	1 ठोस
** प्रणोद : 	4,860&nbsp;kN
** विशिष्ट आवेग : 	269sec
** बर्न समय : 	105 सेकेण्ड
** ईंधन : 	HTPB (solid)
* **द्वितीय चरण (Second stage)
** इंजन : 	1 विकास
** प्रणोद : 	725&nbsp;kN
** विशिष्ट आवेग :	293 sec
** बर्न समय : 	158 seconds
** ईंधन : 	N2O4/UDMH
* **तृतीय चरण**
** इंजन : 	1 solid
** प्रणोद : 	328&nbsp;kN
** विशिष्ट आवेग :	294 sec
** बर्न समय : 	83 सेकेण्ड
** इंधन : ठोस
* **चतुर्थ चरण'''
** इंजन : 2 liquid
** प्रणोद : 	14&nbsp;kN
** विशिष्ट आवेग : 	308 sec
** बर्न समय : 	425 seconds
** ईंधन : 	MMH/UDMH

## प्रक्षेपण का इतिहास

## लॉन्च आवृत्ति



## इन्हें भी देखें
*भारतीय अंतरिक्ष अनुसंधान संगठन
*भूस्थिर उपग्रह प्रक्षेपण यान एम.के. 3
*भूस्थिर उपग्रह प्रक्षेपण यान
*चन्द्रयान
*मंगलयान
*उपग्रह प्रक्षेपण यान
*

## सन्दर्भ

* https://web.archive.org/web/20141103161606/http://www.isro.org/Launchvehicles/PSLV/pslv.aspx

## बाहरी कड़ियाँ
* PSLV Moon Mission's Launch
* PSLV-C7 launch Video
* ISRO PSLV page
* Bharat-Rakshak PSLV page
* India in Space PSLV page
* PSLV-C8 Mission Photo Gallery

श्रेणी:भारतीय प्रक्षेपण यान
श्रेणी:भारत के अंतरिक्ष प्रक्षेपण रॉकेट
विशाखपटनम ज़िला

**विशाखपटनम ज़िला** भारत के आंध्र प्रदेश राज्य का एक ज़िला है। ज़िले का मुख्यालय विशाखपटनम है।

## इन्हें भी देखें
* विशाखपटनम
* आंध्र प्रदेश
* आंध्र प्रदेश के जिले

## सन्दर्भ

श्रेणी:आंध्र प्रदेश के जिले
*
शिव की आरती

**शिव जी की आरती** हिन्दू धर्म में संहार के देवता शिव की स्तुति है। इसकी रचना पंडित श्रद्धाराम फिल्लौरी ने थी।

वास्तव में यह आरती त्रिदेव (ब्रह्मा, विष्णु, एवं शिव) की एकरूप स्तुति है। यहां यह बताया गया है कि ॐ में तीनों का रूप एक ही है।

## आरती
अंगूठाकार|260x260पिक्सेल|शिव
ॐ जय शिव ओंकारा, प्रभु जय शिव ओंकारा।
ब्रह्मा विष्णु सदाशिव, अर्द्धांगी धारा ॥ ॐ हर हर हर महादेव॥

एकानन चतुरानन पंचानन राजे। शिव पंचानन राजे।
हंसासन गरुड़ासन वृषवाहन साजे ॥ ॐ हर हर हर महादेव.॥

दो भुज चार चतुर्भुज दस भुज अति सोहे। प्रभु दस भुज अति सोहे।
तीनों रूप निरखते। त्रिभुवन मन मोहे ॥ ॐ हर हर हर महादेव॥

अक्षमाला बनमाला मुण्डमाला धारी। शिव मुण्डमाला धारी।
चंदन मृगमद चंदा, सोहे त्रिपुरारी॥ ॐ हर हर हर महादेव॥

श्वेताम्बर पीताम्बर बाघम्बर अंगे। शिव बाघम्बर अंगे।
ब्रह्मादिक सनकादिक भूतादिक संगे ॥ ॐ हर हर हर महादेव॥

कर के मध्य कमंडलु चक्र त्रिशूल धर्ता। शिव कर में त्रिशूल धर्ता।
जगकर्ता जगहर्ता जगपालनकर्ता॥ ॐ हर हर हर महादेव॥

ब्रह्मा विष्णु सदाशिव जानत अविवेका। स्वामी जानत अविवेका।
प्रणवाक्षर के मध्ये ये तीनों एका ॥ ॐ हर हर हर महादेव॥

त्रिगुण शिवजी की आरती जो कोई नर गावे। प्रभु प्रेम सहित गावे।
कहत शिवानन्द स्वामी मनवांछित फल पावे ॥ ॐ हर हर हर महादेव॥

## सन्दर्भ
४। शिव आरती ‘ॐ जय शिव ओंकारा’: भक्ति में डूबें और भोले बाबा की कृपा पाएं
श्रेणी:शिव
श्रेणी:आरती
बभ्रुवाहन

thumb|left|120px|अर्जुन और उसके पुत्र बभ्रुवाहन के मध्य युद्ध और नागा राज़मनमा की लगभग सन् १९५८ में बनाया गया चित्र।
thumb|अर्जुन जब अपने पुत्र बभ्रुवाहन द्वारा मार दिया जाता है।
**वभ्रुवाहन,** महाभारत का एक पात्र है। वह अर्जुन का एक पुत्र था जो चित्रवाहन की पुत्री मणिपुर (महाभारत) की राजकुमारी चित्रांगदा से उत्पन्न हुआ था, जब अर्जुन अपने वनवास काल में मणिपुर गए थे। चित्रवाहन की मृत्यु के बाद मणिपुर  के राजा बने।  मणिपुर का नाम अब mansar है|  mansar  मैं बहुत बड़ी झील बी हैं, इसको **वभ्रुवाहन** **ने बनाया था** lयह जम्मू  के ऊधमपुर डिस्ट्रिक्ट के तहसील मजलता मैं है|युधिष्ठिर के अश्वमेध यज्ञ  बभ्रुवाहन को उनकी माता चित्रांगदा ने यह नहीं बताया की अर्जुन ही उनके पिताजी है अश्व को पकड़ लेने पर अर्जुन से इनका घोर युद्ध हुआ अ  विजयी हुए। किंतु माता के आग्रह पर इन्होंने मृतसंजीवक मणि द्वारा समरभूमि में अचेत पड़े अर्जुन को चैतन्य किया और अश्व को उन्हें लौटाते हुए यह अपनी माताओं-चिंत्रांगदा और उलूपी के साथ युधिष्ठिर के यज्ञ में सम्मिलित हुए (जैमि, अश्व., 37, 21-40; महा. आश्व. 79-90)।

## दंतकथा
### जन्म
मणिपुर पूर्वी भारत की राजधानी था और वहाँ के राजा चित्रवाहन थे। उनके चित्रागंदा नामक एक पुत्री थी। उनके राजवंश में यह परम्परा थी कि वंश में पहली बार एक पुत्री ने जन्म लिया था और कोई उत्तराधिकारी नहीं था। चित्रवाहन का अन्य कोई उत्तराधिकारी नहीं होने के कारण उन्होंने अपनी पुत्री को ही युद्ध और शासन के लिए प्रशिक्षित किया। चित्रागंदा ने भूमि और प्रजा की रक्षा के लिए अच्छा प्रशिक्षण प्राप्त कर लिया था। यह जानकारी रविन्द्रनाथ टैगोर के नाटक *चित्रा* में वर्णित है। टैगोर के नाटक में चित्रागंदा एक पुरुष योद्धा के वस्त्र में दिखाया जाता है। अर्जुन जब चित्रागंदा से मिलता है तो वो दोनों एक दूसरे से प्यार करने लग जाते हैं। उनके विवाह से चित्रांगदा ने एक पुत्र को जन्म दिया जिसका नाम बभ्रुवाहन था। अर्जुन के छोड़ने के बाद चित्रांगदा ने बभ्रुवाहन का पालन पोषण किया और युद्ध के लिए प्रशिक्षित किया।

### अश्वमेघ
अश्वमेघ यज्ञ के समय बभ्रुवाहन ने पाण्डवों की सेना को परास्थ किया। उसके बाद भीम को मुर्च्छित कर दिया। बाद में वृषकेतु से युद्ध करते हुये बभ्रुवाहन ने उसे भी हरा दिया। इन सभी से क्रोधित होकर अर्जुन स्वयं युद्ध करने लगता है और अर्जुन युद्ध में भारी पड़ता है लेकिन अन्त में बभ्रुवाहन की जीत होती है। बभ्रुवाहन एक अस्त्र से अर्जुन का वध कर देता है लेकिन बाद में नाग राजकुमारी उलूपी एक अपनी मणि *नागमणि*  और कृष्ण की सहायता से अर्जुन को वापस जीवन देती है। इसके बाद सभी हस्तिनापुर को लौट जाते हैं।

## लोकप्रिय संस्कृति में
बभ्रुवाहन की कहानी तेलुगू फ़िल्मों में 1942 और 1964 में प्रसारित हुई। सन् 1977 में कन्नड़ फ़िल्म भी प्रसारित हुई। सन् 1964 की तेलुगू फ़िल्म *बभ्रुवाहन* का लेखन और निर्देशन समुद्रला ने किया।

बभ्रुवाहन पर पहली हिन्दी फ़िल्म सन् 1951 में नानाभाई भट्ट ने बनाई जिसमें शशि कपूर और एसएन त्रिपाठी ने अभिनय किया था। दूसरी फ़िल्म *वीर अर्जुन* नमा से सन् 1952 में जारी हुई जिसमें महिपाल, निरूपा रॉय और त्रिलोक कपूर ने अभिनय किया।

## सन्दर्भ

## बाहरी कड़ियाँ

* एन्साइकलोपीडिया फॉर एपिक्स ऑफ एंशियंट इंडिया में बभ्रुवाहन (अंग्रेज़ी में)

श्रेणी:पौराणिक कथाएँ
श्रेणी:हिन्दू संस्कृति
यैकब लासेक

**यैकब लासेक** ( चेक : *Jakub Hlasek* ; जन्म 12 नवंबर 1964) चेक मूल के एक स्विस पूर्व पेशेवर टेनिस खिलाड़ी हैं। उन्होंने 1992 फ्रेंच ओपन में मार्क रॉसेट के साथ मिलकर एक प्रमुख युगल खिताब जीता ।
श्रेणी:टेनिस खिलाड़ी
श्रेणी:पुरुष टेनिस खिलाड़ी
वेन फरेरा

## कैरियर आँकड़े
### ए टी पी मास्टर्स सीरीज़ एकल फाइनल
#### विजय ()

#### उप-विजेता ()

### ए टी पी मास्टर्स सीरीज़ युगल फाइनल
#### विजय ()

#### उप-विजेता ()

### कैरियर फाइनल
#### एकल
##### विजय ()

##### उप-विजेता ()

#### युगल
#### विजय ()

#### उप-विजेता ()

श्रेणी:टेनिस खिलाड़ी
श्रेणी:पुरुष टेनिस खिलाड़ी
ओलिवर दिह्लेत्रा

श्रेणी:टेनिस खिलाड़ी
श्रेणी:पुरुष टेनिस खिलाड़ी
क्लिक

**क्लिक** निम्नांकित के लिए काम में आ सकता है

## कंप्यूटिंग
* निशाना-और-क्लिक, कंप्यूटर डीवाईस माउस के द्वारा किया गया एक कार्य
* Klik, विजुअल कंप्यूटर प्रोग्रामिंग का एक प्रकार

## ध्वनि और भाषा
* क्लिक व्यंजन, कुछ भाषाओँ में प्रयोग होने वाले वर्ण जिनकी आवाज़ स्वर्ग्रंथी से नहीं बल्कि जीभ द्वारा मुंह में हवा के दबाव में अचानक परिवर्तन करने से आती है
* क्लिक करने की ध्वनि, नेत्रहीन व्यक्तियों के द्वारा human echolocation में काम आता है

## फिल्म और टेलीविजन
* क्लिक (२००६ फ़िल्म) - एक अमेरिकी कॉमेडी अभिनीत एडम सैंडलर
* क्लिक (२०१० फ़िल्म) - हिंदी हॉरर फिल्मAS

श्रेणी:बहुविकल्पी शब्द
निशाना-और-क्लिक

**निशाना सर्वोत्तम वाहन है टाटा के कोई जोड़ नहीं




-और-क्लिक** कंप्यूटर उपकरण माउस के द्वारा किया गया एक कार्य है**

**श्रेणी:कंप्यूटर'''
इण्डस-१

**इण्डस-१**, भारत का प्रथम सिन्क्रोट्रॉन विकिरण स्रोत (Synchrotron Radiation Source) है। यह राजा रामन्ना प्रगत प्रौद्योगिकी केन्द्र, इन्दौर द्वारा विकसित एवं संचालित है। 

## तकनीकी विशिष्टताएँ (Technical Specifications)

* अधिकतम किरण-पुंज की अधिकतम उर्जा : ४५० मेगा-एलेक्ट्रॉन-वोल्ट

## इन्हें भी देखें
* इण्डस-२
* कण त्वरक
* राजा रामन्ना प्रगत प्रौद्योगिकी केन्द्र, इन्दौर 

श्रेणी:भौतिकी
श्रेणी:उच्च उर्जा भौतिकी
विशिष्टि

किसी उत्पाद, तन्त्र या सेवा के विभिन्न पहलुओं एवं गुणधर्मों के औपचारिक विवरण को **विशिष्टि** (specification) या **विनिर्देश** कहते हैं।

## उपयोग

आधुनिक जीवन में किसी उत्पाद, तन्त्र या सेवा के अनेकानेक विकल्प उपलब्ध होते हैं या होसकते हैं। ऐसी दशा में उनकी विशिष्टियों के स्पष्ट ब्यौरे से ही उनके अन्तर या उनके बेहतर/खराब होने के बारे में जाना जा सकता है।

* **प्रौद्योगिकी, निर्माण एवं व्यापार के क्षेत्र में:** विशिष्टि आपूर्तिकर्ताओं, क्रेताओं एवं उपभोक्ताओंके लिये बहुत महत्वपूर्ण है ताकि वे किसी सामग्री, उत्पाद या सेवा के गुणधर्मों एवं विशेषताओं को भलीभांति जान सकें और आवश्यकताओं के बारे में सहमत हो सकें। किसी उत्पाद को खरीदते समय या कोई निविदा (कान्ट्रक्ट) करते समय क्रेता अपनी आवश्यकताओं को क्रय-दस्तावेजों में औपचारिक रूप से वर्णन करता है। 

* विशिष्टियाँ सरकारी एजेन्सियों, मानक संस्थाओं (जैसे- BIS, ASTM, ISO, CEN,), व्यापार संघों या कम्पनियों द्वारा लिखी जा सकती हैं।

* किसी उत्पाद की विशिष्टि से यह अर्थ नहीं लगाना चाहिये कि उत्पाद ठीक/सही है।

## विशिष्टि में क्या-क्या हो सकते हैं? (content)

अन्य सूचनाओं के अतिरिक्त किसी विशिष्टि में निम्नलिखित सूचनाएँ पायी जाती हैं/होनी चाहिये:

* सटीक शीर्षक एवं विशिष्टि का कार्य-क्षेत्र (scope)

* अन्तिम बार कब पुनरीक्षण (revision) हुआ था; तथा पुनरीक्षण की प्रकृति

* विशिष्टि का महत्व एवं इसका उपयोग कहाँ/कैसे किया जा सकता है?

* विशिष्टि में आये हुए तकनीकी/पारिभाषिक शब्दों की व्याख्या

* विशिष्टि में वर्णित गुणधर्मों (charecteristics) के मापन मेंप्रयुक्त विधियाँ

* भौतिक, रासायनिक, यांत्रिक, वैद्युत सामग्री की विशिष्टताएँ (टॉलरेंस आदि)

* कार्यशीलता (परफॉर्मेंस) की जांच करने सम्बन्धी विशिष्टताएँ : लक्ष्य एवं सम्बन्धित टॉलरेंस

* ड्राइंग, फोटोग्राफ, तकनीकी व्याख्याएं

* आवश्यक प्रमाण-पत्र

* कारीगरी (वर्कमैनशिप)

* सुरक्षा संबन्धी चिन्तन एवं आवश्यकताएँ

* पर्यावरण सम्बन्धी विचार एवं आवश्यकताएँ

* गुणवत्ता (क्वालिटी) सम्बन्धी जरूरतें : नमूना (सैम्पलिंग), निरीक्षण, स्वीकार्य होने के लिये आवश्यक शर्तें

* विशिष्टि को लागू कराने वाला व्यक्ति, कार्यालय या एजेन्सी

* कार्य की समाप्ति-तिथि व आपूर्ति करने की तिथि

* अस्वीकार करने, पुनः निरीक्षण करने, पुन: सुनवाई करने, गलती सुधारने समबन्धी विशिष्टियाँ

श्रेणी:प्रौद्योगिकी
श्रेणी:वाणिज्य
सहन-सीमा (प्रौद्योगिकी)

**सहन-सीमा** (Tolerance) अभियांत्रिकी का महत्वपूर्ण अवधारणा (कांसेप्ट) है। यह बताता है कि किसी तन्त्र या उत्पाद के किसी भौतिक राशि (पैरामीटर) के निर्धारित मान से कितना घट-बढ या विचलन अपेक्षित/स्वीकार्य है। ज्ञातव्य है कि किसी भी उत्पादन प्रक्रिया में कोई किसी पैरामीटर का निरपेक्ष मान प्राप्त नही किया जा सकता बल्कि इसमें कुछ विचलन सम्भव है। जैसे यह कहना कि *अमुक छेद का व्यास २ सेमी होना चाहिये* - अपने आप में अपूर्ण विशिष्टि है क्योंकि किसी भी तरीके से ठीक-ठीक २ सेमी व्यास का छेद नहीं बन सकता या कई छेद बनाने पर उनमें आपस में पूर्णतः समानता नहीं हो सकती। उसमें कुछ न कुछ त्रुटि या परस्पर विचलन अवश्य रहेगी चाहे वह कितना ही कम क्यों न हो। विचलन की मात्रा इस बात पर निर्भर करती है कि कितने सही औजार प्रयोग किये गये; कौन सी विधि प्रयुक्त हुई; बाहरी व्यवधानों (डिस्टर्बन्सेस्) पर कितना नियन्त्रण रखा गया; कितनी कार्यकुशलता वाले श्रमिक ने इसे बनाया आदि। 

अत: टॉलरेंस का निम्नलिखित में से कोई भी अर्थ हो सकता है: 

* भौतिक बिमा (dimension) में निर्धारित मान से विचलन
* किसी पदार्थ के किसी भौतिक गुण, निर्मित वस्तु, तन्त्र, या सेवा का निर्धारित मान से सम्भावित अधिकतम विचलन

किसी प्रक्रम या उत्पाद के बिमाएँ, गुण आदि निर्धारित मान से कुछ सीमित मात्रा में घट-बढ होने से उसकी कार्यशीलता पर कोई विशेष प्रभाव (खराबी) नहीं डालते। टॉलरेंस इस व्यावहारिक बात को ध्यान में रखते हुए निर्दिष्ट किये जाते हैं कि कोई भी प्रक्रिया/पदार्थ/उत्पाद पूर्णतः दोषरहित नहीं होता और दूसरी तरफ यह कि थोडी-बहुत घट-बढ से कार्य पर बहुत बड़ा प्रतिकूल प्रभाव नहीं पड़ता।

श्रेणी:उत्पादन
श्रेणी:मापन
श्रेणी:गुणवत्ता
श्रेणी:प्रौद्योगिकी की अवधारणाएँ
परिवर्णी शब्द

**परिवर्णी शब्द** यानि एक्रोनिम (acronym) किसी बड़े नाम या शब्द समूहों का संक्षिप्त रूप होते हैं मसलन इंडियन पीपल्स थियेटर असोशियेशन के लिये ईप्टा (IPTA) या भारत हेवी इलेक्ट्रिकल्स लिमिटेड के लिये भेल (BHEL)। इन्हें आदिवर्णिक शब्द भी कहा जाता है।

श्रेणी:शब्द
श्रेणी:भाषा
नाइट्रीकरण

right|thumb|350px|नाइट्रोजन चक्र
**नाइट्रीकरण** जैव रासायनिक क्रिया है, इसमें अमोनिया के आक्सीकरण से नाइट्राइट एवं नाइट्रेट बनते हैं। यह नाइट्रोजन चक्र की एक महत्वपूर्ण अवस्था है। सर्वप्रथम नाइट्राइट जीवाणु नाइट्रोसोमोनास एवं नाइट्रोकॉकस अमोनिया का ऑक्सीकरण नाइट्राइट (NO2) में करते हैं। उसके पश्चात नाइट्रेट जीवाणु-नाइट्रोबैक्टर नाइट्राइट का परिवर्तन नाइट्रेट में करते हैं। यह नाइट्रेट फिर पादपों द्वारा भूमि से जड़ों द्वारा अवशोषित कर लिया जाता है और इस प्रकार नाइट्रोजन आहार शृंखला में प्रवेश करता है।

नाइट्रीकरण की क्रिया दो समूह के जीवों द्वारा होती है, अमोनिया का आक्सीकरण करने वाले जीवाणु तथा अमोनिया का आक्सीकरण करने वाले आर्किया

## सन्दर्भ

## बाहरी कड़ियाँ
* Nitrification at the heart of filtration at fishdoc.co.uk
* Nitrification at University of Aberdeen · King's College
* Nitrification Basics for Aerated Lagoon Operators at lagoonsonline.com

श्रेणी:नाइट्रोजन
एकजुट

एकजुट नादिरा बब्बर द्वारा संचालित नाट्य संस्था है। सन १९७१ में राष्ट्रीय नाट्य विद्यालय से पास होकर निकली, स्वर्ण पदक प्राप्त नादिरा ने १९८० में मुंबई में अपना थिएटर ग्रुप एकजुट तैयार किया। वे कहती हैं, एकजुट हुए बिना रंगमंच को निभाना आसान नहीं है इसलिए मैंने अपने ग्रुप का नाम एकजुट रखा। यहूदी की लड़की से अपना सफर शुरू करने वाली एकजुट थिएटर ग्रुप की संस्थापक नादिरा अभी तक संध्या छाया, लुक बैक इन एंगर, बल्लभपुर की रूपकथा, बात लात की हालात की, भ्रम के भूत और बेगम जान सहित कितने ही नाटकों का मंचन कर चुकी हैं। इसके अलावा दयाशंकर की डायरी, शक्कुबाई, सुमन और साना, जी जैसी आपकी मर्जी सहित कितने ही नाटक उन्होंने खुद लिखे हैं। एकजुट के अंतर्गत ७०-८० नाटकों का मंचन कर चुकीं नादिरा के लिए रंगमंच सबसे अजीज दोस्त है। वे मानती हैं कि एक रंगकर्मी के लिए जरूरी है कि वह ऐसे नाटकों का मंचन करे जिससे दर्शकों का मनोरंजन हो। साथ ही घर जाकर उन्हें कुछ सोचने को भी मिले।

## सन्दर्भ


श्रेणी:नाट्य संस्था
नादिरा बब्बर

**नादिरा जहीर बब्बर** हिन्दी फ़िल्म व नाटकों में अभिनय के लिए जानी जाती हैं। उनकी अपनी एक नाट्य संस्था है जिसका नाम एकजुट है। वे हिन्दी फिल्मों के अभिनेता व राजनेता राज बब्बर की पत्नी हैं। राज से उनका एक पुत्र आर्य व पुत्री जूही हैं।

नादिरा को २००१ में संगीत नाटक अकादमी पुरस्कार से नवाज़ा जा चुका है। हाल ही में उन्होंने गुरिंदर चड्ढ़ा की फ़िल्म ब्राइड एंड प्रिजुडिस में एश्वर्य राय की माँ की भूमिका अदा की थी। 

श्रेणी:भारतीय रंगकर्मी
श्रेणी:भारतीय अभिनेत्री
आन्द्रेई गोलुबेव

श्रेणी:टेनिस खिलाड़ी
श्रेणी:पुरुष टेनिस खिलाड़ी
बचेली

**बचेली** (Bacheli) या **बड़े बचेली** (Bade Bacheli) भारत के छत्तीसगढ़ राज्य के दन्तेवाड़ा ज़िले में स्थित एक नगर है।

## विवरण
बचेली ज़िला मुख्यालय, दंतेवाडा, से लगभग ३० कि. मी. दक्षिण में बसा एक छोटा शहर है। इस शहर में नेशनल मिनेरल डेवेलोपमेंट कारपोरेशन (एन. एम. डी. सी.) कि एक इकाई बैलाडीला आयरन ओर डिपोसिट नंबर-५ और डिपॉज़िट नंबर-१०&११ए कार्यरत है। बचेली के पश्चिम में काफी बड़ा पहाड़ है जिसमें लोह अयस्क भरपूर मात्र में उपलब्ध है।

## इन्हें भी देखें
* दन्तेवाड़ा ज़िला

## सन्दर्भ

श्रेणी:दन्तेवाड़ा ज़िला
श्रेणी:छत्तीसगढ़ के नगर
श्रेणी:दन्तेवाड़ा ज़िले के नगर
भोजन विषात्तन

[right|200px|thumb|सालमोनेला, भोजन विषात्त करने वाला एक [जीवाणु]]
**भोजन-विषात्तन**, खाने-पीने की वस्तुओं में रोग उत्पन्न करनेवाले सूक्ष्म जीवों जैसे जीवाणु एवं कवक आदि के अधिक संख्या में मौजूद होने, या फिर खाद्य वस्तुओं में रोगाणुओं द्वारा उत्पन्न आविष (टॉक्सिन) के मौजूद होने के कारण उत्पन्न होनेवाले रोगों को भोजन विषात्तन कहते हैं।
इसके लिए कई जीवाणु उत्तरदायी होते हैं। इनमें से एक है साल्मोनेला टाइफीम्यूरियम (चित्रित)।

## सन्दर्भ

श्रेणी:आयुर्विज्ञान
श्रेणी:पोषण
*
वर्गिकी

right|thumb|280px
right|thumb|280px|जीवों की वर्गिकी
**वर्गिकी** (Taxonomy) किसी वियुक्त बिन्दुओं के समूह को वर्गों में बाँटकर अयोजित करने को कहा जाता है। यह वियुक्त बिन्दु कोई भी चीज़ से सम्बन्धित हो सकते हैं, मसलन वनस्पतियों को पादप वर्गीकरण के द्वारा एक वर्गिकी में आयोजित करा जाता है। इसी तरह विश्व के देशों को गोलार्धों और महाद्वीपों में वर्गीकृत कर के वर्गिकी बनाई जा सकती है। वर्गिकिओं में आमतौर पर एक पदानुक्रम भी होता है, जिसमें अधिक आधारीय बिन्दु ऊपरी स्तरों (अर्थात जड़ों) में रखे जाते हैं।

## विवरण
मूलतः जीवों के वर्गीकरण को "वर्गिकीगाय" (टैक्सोनॉमी) या "वर्गीकरण विज्ञान" कहते थे। किन्तु आजकल इसे व्यापक अर्थ में प्रयोग किया जाता है और जीव-जन्तुओं के वर्गीकरण सहित इसे ज्ञान के विविध क्षेत्रों में प्रयोग में लाया जाता है। अतः वस्तुओं व सिद्धान्तों (और लगभग किसी भी चीज) का भी वर्गीकरण किया जा सकता है। 'वर्गिकी' शब्द दो अर्थो में प्रयुक्त होता है: 
* वस्तुओं का वर्गीकरण के लिए।
* वर्गीकरण के आधारभूत तत्त्वों के लिए।
* Taxonomy शब्द की उत्पति ग्रीक भाषा से हुई है। यह ग्रीक भाषा के दो शब्दों **Taxis** और **Nomos** से मिलकर बना है। जोकि Taxis का मतलब या अर्थ = **Arrangement** (व्यवस्थितरूप से) होता है, और Nomos का अर्थ = **Law** (नियम) होता है।
* जीवों का वर्गीकरण  और नामकरण करने वाली प्रणाली को **वर्गीकरण प्रणाली** कहते है।

## इन्हें भी देखें
* पदानुक्रम
* जीवों का वर्गीकरण या जन्तुवर्गिकी
* कार्ल लिनियस

## सन्दर्भ

*
श्रेणी:वैज्ञानिक नामावली
श्रेणी:पदानुक्रम
श्रेणी:सत्तामीमांसा
पालतू पशु

विशिष्ट कार्यों हेतु पशुओं को पालने और उनका प्रजनन कराने को ही पालतू बनाना कहते हैं। पालतू बनाये गए जानवर **पालतू पशु** कहलाते हैं।

श्रेणी:पशुपालन
गुजरात समाचार

**गुजरात समाचार** गुजरात का एक प्रमुख गुजराती दैनिक समाचार पत्र है| इसका मुख्य कार्यालय अहमदाबाद में है और इसकी एक शाखा सूरत में भी है| 
इस समाचार पत्र के संस्करण गुजरात के सभी मुख्य शहरों (अहमदाबाद, वडोदरा, सूरत, राजकोट, भावनगर) के अलावा मुंबई एवं न्यू यार्क से प्रकाशित होतें हैं| 

## बाहरी कड़ियाँ
'''गुजरात समाचार''' का जालघर

श्रेणी:भारत में प्रकाशित होने वाले समाचार पत्र
श्रेणी:हिन्दी भाषा के समाचार पत्र
श्रेणी:विश्व के प्रमुख दैनिक समाचार पत्र
मताधिकार

thumb|मताधिकार सम्पादन।

राज्य के नागरिकों को देश के संविधान द्वारा प्रदत्त सरकार चलाने के हेतु, अपने प्रतिनिधि निर्वाचित करने के अधिकार को **मताधिकार** कहते हैं। जनतांत्रिक प्रणाली में इसका बहुत महत्व होता है। लोकतंत्र की नींव मताधिकार पर ही रखी जाती है। इस प्रणाली पर आधारित समाज व शासन की स्थापना के लिए आवश्यक है कि प्रत्येक वयस्क नागरिक को बिना किसी भेदभाव के मत का अधिकार प्रदान किया जाय।

जिस देश में जितने ही अधिक नागरिकों को मताधिकार प्राप्त रहता है उस देश को उतना ही अधिक जनतांत्रिक समझा जाता है। इस प्रकार हमारा देश संसार के जनतांत्रिक देशों में सबसे बड़ा है क्योंकि हमारे यहाँ मताधिकार प्राप्त नागरिकों की संख्या विश्व में सबसे बड़ी है।

भारतीय संविधान के अनुच्छेद 326 एक सार्वभौमिक वयस्क मताधिकार को निर्वाचित सरकार के सभी स्तरों के चुनावों के आधार के रूप में परिभाषित करता है। सर्वजनीन मताधिकार से तात्पर्य है कि सभी नागरिक जो 18 वर्ष और उससे अधिक उम्र के हैं, उनकी जाति या शिक्षा, धर्म, रंग, प्रजाति और आर्थिक परिस्थितियों के बावजूद वोट देने के लिए स्वतंत्र हैं।

नवीन संविधान लागू होने के पूर्व भारत में 1935 के "गवर्नमेंट ऑव इंडिया ऐक्ट" के अनुसार केवल 13 प्रति शत जनता को मताधिकार प्राप्त था। मतदाता की अर्हता प्राप्त करने की बड़ी बड़ी शर्तें थीं। केवल अच्छी सामाजिक और आर्थिक स्थिति वाले नागरिकों को मताधिकार प्रदान किया जाता था। इसमें विशेषतया वे ही लोग थे जिनके कंधों पर विदेशी शासन टिका हुआ था।

अन्य पश्चिमी देशों में, जनतांत्रिक प्रणाली अब पूर्ण विकसित हो चुकी है, एकाएक सभी वयस्क नागरिकों को मताधिकार नहीं प्रदान किया गया था। धीरे धीरे, सदियों में, उन्होंने अपने सभी वयस्क नागरिकों को मताधिकार दिया है। कहीं कहीं तो अब भी मताधिकार के मामले में रंग एवं जातिभेद बरता जाता है। परंतु भारतीय संविधान ने धर्मनिरपेक्षता का सिद्धांत मानते हुए और व्यक्ति की महत्ता को स्वीकारते हुए, अमीर गरीब के अंतर को, धर्म, जाति एवं संप्रदाय के अंतर को, तथा स्त्री पुरुष के अंतर को मिटाकर प्रत्येक वयस्क नागरिक को देश की सरकार बनाने के लिए अथवा अपना प्रतिनिधि निर्वाचित करने के लिए "मत" (वोट) देने का अमूल्य अधिकार प्रदान किया है।

संविधान लागू होने के बाद पिछले वर्षों में भारतीय जनता ने अपने मताधिकार के पवित्र कर्त्तव्य का समुचित रूप से पालन करके प्रमाणित कर दिया है कि उसे जनतंत्र में पूर्ण आस्था है। इस दृष्टि से भी भारतीय जनतंत्र का विशेष महत्व है।

## इन्हें भी देखें
* चुनाव (Poll)
* अनिवार्य मतदान

## बाहरी कड़ियाँ
* '''वोटरशिप''' (वोटरों को नोट का हक दिलाने के लिए 100 सांसदो द्वारा लोकसभा में प्रस्तुत याचिका)
* National Youth Rights Association
* Votes at 16 Campaign to Lower the Voting Age in the UK
* Suffrage in Canada
* Vote sizing is different from the suffrage (vote ''counting'') reform movements, in that each voter’s political voice can be altered; whereas vote counting usually maintains that each voter only gets one (or equal amounts) vote.
* Women´s suffrage in Germany - january 19, 1919 - first suffrage (active and passive) for women in Germany

श्रेणी:विधि
श्रेणी:राजनीतिक शब्दावली
श्रेणी:राजनैतिक कानून
पादप संकरण

**पादप-संकरण**, फसलों की नवीन समुन्नत किस्मों को विकसित करने हेतु किसी फसल की दो भिन्न गुणोंवाली अर्थात, एक कम वांछित गुणोंवाली और दूसरी अपेक्षाकृत अधिक वांछित गुणों वाली, पृथक प्रजातियों के मध्य कृत्रिम पादप प्रजनन कराकर एक सर्वथा नवीन प्रजाति विकसित करने को पादप-संकरण कहते हैं। पादप-संकरण के फलस्वरूप विकसित नवीन समुन्नत फसल किस्म को संकर या हाइब्रिड कहते हैं।

श्रेणी:अनुवांशिकी
1991 पेरिस मास्टर्स

श्रेणी:1991 पेरिस मास्टर्स
श्रेणी:पेरिस मास्टर्स
पैट्रिक मेकनरो

श्रेणी:टेनिस खिलाड़ी
श्रेणी:पुरुष टेनिस खिलाड़ी
व्लादिमीर क्रैमनिक

**व्लादिमीर क्रैमनिक** (रूसी: Влади́мир Кра́мник, जन्म: २५ जून १९७५) एक रूसी ग्रैंडमास्टर है।वे २००० से २००६ तक शास्त्रीय विश्व शतरंज चैंपियन रहे और २००६ से २००७ तक निर्विवाद विश्व शतरंज चैंपियन रहे।  

## जन्म और बचपन
क्रैमनिक का जन्म रूस, सोवियत संघ में २५ जून १९७५ को हुआ था। चार वर्ष की उम्र में उन्होंने अपने पिता से शतरंज खेलना सीखा।

## विश्व शतरंज चैंपियनशिप
२००० में उन्होंने गैरी कास्परोव को पराजित करके शास्त्रीय विश्व शतरंज चैंपियन बन गए। 2006 में उन्होंने वेस्सेलिन तोपालोव को पराजित करके 1993 के बाद से पहले निर्विवाद चैंपियन बन गए। २००८ में क्रैमनिक ने विश्वनाथन आनंद के खिलाफ विश्व शतरंज चैंपियनशिप हार गए।

## डीप फ्रिट्ज़ के खिलाफ मैच
२००२ और २००६ में क्रैमनिक ने डीप फ्रिट्ज़ नामक कम्प्यूटर के खिलाफ दो शतरंज मैच खेले। २००२ मैच में ४-४ ड्रॉ हुआ। २००६ मैच में क्रैमनिक हार गए: ६ खेलों में से क्रैमनिक २ खेल हार गए और ४ खेल ड्रॉ किए।

## सन्दर्भ

श्रेणी:शतरंज खिलाड़ी
श्रेणी:जीवित लोग
श्रेणी:1975 में जन्मे लोग
श्रेणी:रूस के शतरंज खिलाड़ी
रेडियो सिटी

thumb|150px
**रेडियो सिटी** भारत का एक गैर शासकीय रेडियो स्टेशन है। इसका प्रसारण ९१.१ मेगाहर्ट्ज़ पर होता है। इस रेडियो स्टेशन कि शुरुआत सबसे पहले मुंबई से २००४ में हुई। अब यह भारत के कई शहरों और महानगरों में एक प्रचलित रेडियो स्टेशन है। 
इसकीं मुख्य कार्यकारी अधिकारी मिस. अपूर्वा पुरोहित हैं। 

## इतिहास

सन् 1995 में सर्वोच्च न्यायालय ने एक बड़े  फैसले में हवाई तरंगों पर सरकार का एकाधिकार समाप्त कर दिया जिससे निजी एफ एम चैनलों को शुरुआत के मार्ग प्रशस्त हो गया, जिससे मार्च 2000 में सरकार ने देश के 40 बड़े शहरो में 108 रेडियो स्टेशनों के लाइसेंसे देने के लिए खुली बोली लगायी। 3 जुलाई सन् 2001 में देश का पहला निजी एफ.एम. चैनल रेडियो सिटी, बैंगलौर से आरंभ हुआ और बाद के वर्षों में इसके भारत के दूसरे शहरों से भी इसका प्रसारण आरम्भ किया गया। रेडियो सिटी के कार्यक्रमों का प्रसारण हिंदी और अंग्रेजी के अलावा भारत के कई दूसरे क्षेत्रीय भाषाओं में भी होता है। यह भारत में सबसे प्रसिद्ध और सुने जाने वाले एफ एम स्टशनों में से एक है।

आर. शाहिद मास मीडिया, जामिया मिल्लिया इस्लामिया के द्वारा सम्पादित 

## प्रसारण
रेडियो सिटी का प्रसारण भारत के कई मुख्य शहरों में होता है :
* अहमदाबाद 
* अहमदनगर 
* अकोला 
* बंगलौर
* चेन्नई 
* कोयंबतूर 
* दिल्ली 
* जयपुर 
* जलगांव 
* हैदराबाद 
* लखनऊ 
* मुंबई 
* नागपुर 
* नांदेड़ 
* पुणे 
* सांगली 
* सोलापुर 
* सूरत 
* वडोदरा 
* विशाखापत्तनम

## बाहरी कड़ियाँ
* रेडियो सिटी की अधिकारिक वेबसाइट 

## इन्हें भी देखें
* रेडियो 
* रेडियो मिर्ची
* बिग एफएम (रेडियो)
* आकाशवाणी
* माय एफएम

श्रेणी:रेडियो
श्रेणी:भारत के रेडियो चैनल
श्रेणी:मनोरंजन
स्तंभास्थि

thumb|रैकून की स्तंभास्थि.
**स्तंभास्थि** (अंग्रेजी:baculum) जिसे **शिश्नास्थि** या **लिंग की हड्डी**, भी कहा जाता है प्रायः सभी स्तनधारियों के शिश्न में पायी जाती है। परन्तु यह मनुष्यों, अश्व परिवार के सदस्यों (घोडा़, गधा आदि), शिशुधानी वाले जीवों (कंगारू), शशक परिवार के सदस्यों (खरगोश, खरहा) और लकड़बग्घों मे अनुपस्थित होती है। इसका प्रयोग संभोग के लिए किया जाता है और अलग प्रजातियों मे इसका आकार और आकृति अलग अलग होती है। 

इसकी विशेषताओं का उपयोग कभी कभी प्रजातियों के बीच अंतर करने के लिए किया जाता है। बड़े उत्तरी मांसाहारी जानवरों जैसे वॉलरस आदि की एक चमकाई हुई और नक़्क़ाशीदार स्तंभास्थि को अलास्काई संस्कृति मे **उसिक** (oosik) कहा जाता है। रैकून की स्तंभास्थि को कभी कभी किस्मत या यौनाकर्षण के लिए पहना जाता है।

## सन्दर्भ

## इन्हें भी देखें
नोकिया

**नोकिया कार्पोरेशन**, फिनलैंड की बहुराष्ट्रीय संचार कंपनी है। इसका मुख्यालय फिनलैंड की राजधानी हेलसिंकी के पड़ोसी शहर कैलानिएमी (Kailaniemi), एस्प्रो में स्थित है। नोकिया मुख्यत: वायरलेस (बेतार) और वायर्ड (तार युक्त) दूरसंचार (टेलीकम्युनिकेशन) पर कार्य करती है। नोकिया में लगभग ११२,२६२ कर्मचारी, १२० अलग-अलग देशों में कार्य करतें हैं | इसका व्यापार १५० विभिन्न देशों में फैला हुआ है, इसकी वैश्विक वार्षिक राजस्व में बिक्री लगभग ५१.१ बिलयन यूरो और परिचालन लाभ लगभग ८.० बिलयन यूरो २००७ में दर्ज की गयी। 
नोकिया का वैश्विक डिवाइस बाज़ार में हिस्सा २००८ Q3 में ३८% है जबकि ये प्रतिशत २००७ में ३९% था।

नोकिया दुनिया की सबसे बड़ी मोबाइल फोन निर्माता कंपनी है| नोकिया बाज़ार के लगभग सभी खंड (सेगमेंट) और प्रोटोकॉल, सी.डी.एम.ए. (CDMA), जी.एस.एम. (GSM) और डब्ल्यू-सी.डी.एम.ए. (W-CDMA) को मिलाकर, अपने उत्पादों का निर्माण करती है| नोकिया की सहायक कंपनी नोकिया सिमंस नेटवर्क नेटवर्क उपस्कर, समाधान व सेवाओं पर कार्य करती है। इसके हार्डवेयर को अन्य सभी मोबाइल फोन की अपेक्षा अधिक मजबूत माना जाता है 

## इतिहास
नोकिया की स्थापना सन् १८६५ को दक्षिण-पश्चिमी फिनलैंड के ताम्पेरे शहर के तम्मेर्कोसकी रैपिड्स के तट पर फ्रेडरिक इदेस्तम के द्बारा एक लकड़ी-लुगदी मिल के रूप में हुई। यह कंपनी बाद में नोकिंविरता नदी के पास टाऊन ऑफ़ नोकिया में स्थानांतरित हो गयी। *"नोकिया"* नाम इसी नदी के नाम पर पड़ा है।

फिनिक्स रबड़ वर्क्स, जिसकी स्थापना बीसवी सदी के आरम्भ मनी हुई, सबसे पहले *नोकिया* ब्रांड का इस्तेमाल किया|नोकिया ने १९६० के दशक के बाद से व्यापारिक और सैन्य मोबाइल रेडियो संचार प्रौद्योगिकी का निर्माण करना प्रारम्भ कर दिया। नोकिया ने १९७१ में सलोरा के साथ मिलकर फोन का निर्माण किया।
नोकिया १४ सालो से विश्व की सबसे बड़ी मोबाइल निर्माता थी पर २७ अप्रैल को सेमसंग ने नोकिया की स्थति गिरा दी और स्वयं पहले स्थान पर आ गयी।

## इन्हें भी देखें
* शाओमी
* एंड्रॉइड (प्रचालन तंत्र)
* आईफ़ोन
* नोकिया 
* सन्दर्भ

## बाहरी कड़ियाँ
* नोकिया की आधिकारिक जालपृष्ठ

श्रेणी:दूरसंचार
श्रेणी:संचार
श्रेणी:नोकिया
अन्टू दिस लास्ट

**[[अन्टू दिस लास्ट|अनटू दिस लास्ट]]**, अंग्रेज लेखक रस्किन की एक पुस्तक है। जिसका अर्थ है - **इस अंतवाले को भी**। यह एक अर्थनीति सम्बन्धी लेख शृंखला के रूप में दिसम्बर १८६० को एक मासिक पत्रिका (Cornhill Magazine) में प्रकाशित हुआ था। रस्किन ने इन लेखों को सन १८६२ में एक पुस्तक के रूप में प्रकाशित किया।

यह पुस्तक १८वीं एवं १९वीं शताब्दी के पूँजीवादी विचारकों ली तीव्र आलोचना करती है। सारतः रस्किन को सामाजिक अर्थनीति का जनक कहा जा सकता है।

यह पुस्तक गाँधीजी को सन १९०४ में हेनरी पोलाक से प्राप्त हुई। गांधीजी पर इसका बहुत प्रभाव पड़ा था। उन्होने गुजराती में **[[सर्वोदय]]** नाम से सन १९०८ में इसका अनुवाद किया। गांधीजी के अधिकांश सामाजिक और आर्थिक विचार "अन्टु दिस लास्ट" से प्रभावित थे।

## पुस्तक का सारांश
इस पुस्तक में मुख्य: तीन बातें बताई गई हैं-

(1) व्यक्ति का श्रेय समष्टि के श्रेय में निहित है।

(2) वकील का काम हो या नाई का, दोनों का मूल्य समान ही है, क्योंकि प्रत्येक व्यक्ति को अपने व्यवसाय द्वारा आजीविका चलाने का समान अधिकार है।

(3) मजदूर, किसान और कारीगर का जीवन ही सच्चा और सर्वोत्कृष्ट जीवन है।

## पुस्तक का आधार
इस पुस्तक के नाम का आधार बाईबिल की एक कहानी है। अंगूर के एक बाग के मालिक ने अपने बाग में काम करने के लिए कुछ मजदूर रखे। मजदूरी तय हुई एक पेनी रोज। दोपहर को ओर तीसरे पहर शाम को जो बेकार मजदूर मालिक के पास आए, उन्हें भी उसने काम पर लगा दिया। काम समाप्त होने पर सबको एक पेनी मजदूरी दी, जितनी सुबहवाले को, उतनी ही शामवाले को। इसपर कुछ मजदूरों ने शिकायत की, तो मालिक ने कहा, ""मैंने तुम्हारे प्रति कोई अन्याय तो किया नहीं। क्या तुमने एक पेनी रोज पर काम मंजूर नहीं किया था। तब अपनी मजदूरी ले लो और घर जाओ। मैं अंतवाले को भी उतनी ही मजदूरी दूँगा, जितनी पहलेवाले को।""

## बाहरी कड़ियाँ
* Complete original text

लास्ट, अन्टू दिस
लास्ट, अन्टू दिस
1973 पेरिस ओपन - पुरुष एकल

इस प्रतियोगिता के पूर्व विजेता स्टैन स्मिथ को इली नासतासे ने फ़ाइनल में 4–6, 6–1, 3–6, 6–0, 6–2 से हराया।

## ड्रॉ
**कुंजी**

* Q = क्वालिफ़ायर (मुख्य प्रतियोगिता में भाग पाने वाले खिलाड़ी)
* WC = वाइल्ड कार्ड (प्रतियोगिता में सीधे प्रवेश पाने वाले खिलाड़ी जिनकी योग्यता कम है)
* LL = लकी लूज़र (अच्छी रैंक वाला खिलाड़ी जो प्रतियोगिता में शामिल नहीं हो सका)
* Alt = अल्टरनेट (किसी खिलाड़ी/टीम के शामिल नहीं होने पर प्रवेश पाने वाला खिलाड़ी/टीम)
* ITF = आईटीएफ एंट्री (आंतरराष्ट्रीय टेनिस फेडरेशन के ऊँची रैंक वाले खिलाड़ी)
* PR = प्रोटेक्टेड रैंकिंग (चौटिल खिलाड़ी को विशेष रूप से दी जाने वाली सुरक्षित रैंक)
* SR = स्पेशल रैंकिंग (प्रोटेक्टेड रैंकिंग के समरूप)
* SE = स्पेशल एग्ज़ेम्प्ट (पिछली प्रतियोगिताओं के अंतिम चरण में खेलने वाले वो खिलाड़ी जो क्वालिफाई के लिए नहीं खेल पाये)
* JE = जूनियर एग्ज़ेम्प्ट (ऊँची रैंकिव वाले कनिष्ट खिलाड़ी जिन्हें प्रतियोगिता में सीधे ले लिया जाता है)
* JR = जूनियर एक्सेलेरेटर प्रोग्राम एंट्रेंट
* CO = कॉलेज एक्सेलेरेटर प्रोग्राम एंट्रेंट
* NG = नेक्स्ट जेन एक्सेलेरेटर प्रोग्राम एंट्रेंट
* w/o = वॉकओवर (बिना खेले मिलने वाली जीत)
* r = रिटायर्ड (चौटिल होने या अर्थदण्ड के कारण प्रतियोगिता से हटने वाले खिलाड़ी)
* d = डिफ़ॉल्टेड (नियमों के उल्लंघन के कारण अम्पायर द्वारा प्रतियोगिता से निष्काशित खिलाड़ी)

### फाइनल चरण

### ऊपरी भाग

#### खंड 1

#### खंड 2

### निचला भाग

#### खंड 3

#### खंड 4

## सन्दर्भ


एकल
1972 पेरिस ओपन - पुरुष एकल

प्रथम वरीयता प्राप्त स्टैन स्मिथ ने 1972 पेरिस ओपन में फाइनल में तीसरे वरीयता प्राप्त आन्द्रेस गिमेनो को 6–2, 6–2, 7–5 से हराकर एकल खिताब जीता।
## वरियता
विजेता खिलाड़ी को गहरे अक्षरों में दर्शाया जाता है, जबकि तीरछे अक्षरों में उस स्तर को दर्शाता है जिसमें उस खिलाड़ी बाहर हो गया था।

#  **[[स्टैन स्मिथ]] (विजेता)**
#  इली नासतासे *(क्वार्टर फायनल)*
#  आन्द्रेस गिमेनो *(फायनल)*

## सन्दर्भ

## बाहरी कड़ियाँ
* 1972 पेरिस ओपन ड्रॉ
पुरुष एकल
आन्द्रेस गिमेनो

## कैरियर आँकड़े
### ग्रैंड स्लैम एकल फाइनल
#### उप-विजेता ()

### ए टी पी मास्टर्स सीरीज़ एकल फाइनल
#### उप-विजेता ()

### कैरियर फाइनल
#### एकल
##### उप-विजेता ()

श्रेणी:टेनिस खिलाड़ी
श्रेणी:पुरुष टेनिस खिलाड़ी
खूनी रविवार

thumb|250px|प्रदर्शनकारी
**ख़ूनी रविवार** 22 जनवरी 1905 को रूस की जार सेना ने शांतिपूर्ण मजदूरों तथा उनके बीबी-बच्चों के एक जुलूस पर गोलियाँ बरसाई, जिसके कारण हजारों लोगों की जान गईं। इस दिन चूँकि रविवार था, इसलिए यह ख़ूनी रविवार के नाम से जाना जाता है।

## सन्दर्भ

## बाहरी कड़ियाँ
* Petition prepared for presentation to the Tsar

श्रेणी:रूस
न्यायालय

right|thumb|300px|लंदन के पुरानी बेली स्थित एक कोर्ट का दृष्य
**न्यायालय** (अदालत या कोर्ट) का तात्पर्य सामान्यतः उस स्थान से है जहाँ पर न्याय प्रशासन कार्य होता है, परंतु बहुधा इसका प्रयोग न्यायाधीश के अर्थ में भी होता है। बोलचाल की भाषा में अदालत को कचहरी भी कहते हैं।

## भारत में न्यायालय का इतिहास
भारतीय न्यायालयों की वर्तमान प्रणाली किसी विशेष प्राचीन परंपरा से संबद्ध नहीं है। मुगल काल में दो प्रमुख न्यायालयों का उल्लेख मिलता हैः सदर दीवानी अदालत तथा सदर निजाम-ए-अदालत, जहाँ क्रमशः व्यवहारवाद तथा आपराधिक मामलों की सुनवाई होती थी। सन् 1857 ई. के असफल स्वातंत्र्ययुद्ध के पश्चात् अंग्रेजी न्याय-प्रशासन-प्रणाली के आधार पर विभिन्न न्यायालयों की सृष्टि हुई। इंग्लैंड में स्थित प्रिवी काउंसिल भारत की सर्वोच्च न्यायालय थी। सन् 1947 ई. में देश स्वतंत्र हुआ और तत्पश्चात् भारतीय संविधान के अंतर्गत संपूर्ण-प्रभुत्व संपन्न गणराज्य की स्थापना हुई। उच्चतम न्यायालय (सुप्रीम कोर्ट) भारत का सर्वोच्च न्यायालय बना।

## न्यायालयों के भेद
न्यायालयों को उनके भेदानुसार विभिन्न वर्गों में बाँटा जा सकता है, जैसे उच्च तथा निम्न न्यायालय, अभिलेख न्यायालय तथा वे जो अभिलेख न्यायालय नहीं है, व्यावहारिक, राजस्व तथा दंड न्यायालय, प्रथम न्यायालय तथा अपील न्यायालय और सैनिक तथा अन्यान्य न्यायालय।

उच्चतम न्यायालय देश का सर्वोच्च अभिलेख न्यायालय है। 
प्रत्येक राज्य में एक अभिलेख न्यायालय है। राज्य के समस्त न्यायालय उसके अधीन हैं। राजस्व परिषद् (बोर्ड ऑव रेवेन्यू) राजस्व संबंधी मामलों को प्रादेशिक सर्वोच्च अभिलेख न्यायालय है। कतिपय मामलों को छोड़कर उपर्युक्त न्यायालयों को अपील संबंधी क्षेत्राधिकार है। जिले में प्रधान न्यायालय जिला न्यायाधीश का है। 

अन्य न्यायालय कार्यक्षेत्रानुसार इस प्रकार हैः 

(1) **व्यावहारिक न्यायालय**, जैसे सिविल जज तथा मुंसिफ के न्यायालय और लघुवाद न्यायालय (कोर्ट ऑव स्माल काजे़ज़), 

(2) **दंड न्यायालय**, जैसे जिला दंडाधिकारी (डिस्ट्रिक्ट मैजिस्ट्रेट), अन्य दंडाधिकारियों के न्यायालय तथा सत्र न्यायालय (कोर्ट ऑव सेशंस), 

(3) **राजस्व न्यायालय**, जैसे जिलाधीश (कलक्टर) तथा आयुक्त (कमिश्नर) के न्यायालय।

## इन्हें भी देखें
* न्यायधीश

## सन्दर्भ
https://main.sci.gov.in/

## बाहरी कड़ियाँ
* ई-न्यायालय व्यवस्था की दिशा में बढ़ते कदम

श्रेणी:विधि
*
इन्द्रधनुष

thumb|right|300px| अर्धवृत्ताकार दोहरा-इन्द्रधनुष
thumb|250px|   "इंद्रधनुष"   इंद्रधनुष शब्द लैटिन भाषा के 'Arcus Pluvius' शब्द से लिया गया है जिसका अर्थ होता है 'बरसात की soyabean'। वैसे तो इस नाम से लगभग सभी लोग परिचित होंगे। और जो इस नाम से परिचित हैं उन्होंने अपने जीवन में एक या कई बार इंद्रधनुष जरूर देखा होगा। और जिन्होंने देखा होगा उनके मन में यह सवाल उठना लाज़मी है कि Indradhanush kaise banta hai?       "इन्द्रधनुष"   इन्द्रधनुष शब्द लैटिन भाषा के 'Arcus Pluvius' शब्द से लिया गया है जिसका अर्थ होता है 'बरसात की soyabean'। वैसे तो इस नाम से लगभग सभी लोग परिचित होंगे। और जो इस नाम से परिचित हैं उन्होंने अपने जीवन में एक या कई बार इन्द्रधनुष जरूर देखा होगा। और जिन्होंने देखा होगा उनके मन में यह सवाल उठना लाज़मी है कि Indradhanush kaise banta hai?

आकाश में संध्या समय पूर्व दिशा में तथा प्रात:काल पश्चिम दिशा में, वर्षा के पश्चात् लाल, नारंगी, पीला, हरा, आसमानी, नीला, तथा बैंगनी वर्णो का एक विशालकाय वृत्ताकार वक्र कभी-कभी दिखाई देता है। यह **इंद्रधनुष**/**इन्द्रधनुष** (अंग्रेज़ी: Rainbow) कहलाता है। वर्षा अथवा बादल में पानी की सूक्ष्म बूँदों अथवा कणों पर पड़नेवाली सूर्य किरणों का विक्षेपण (डिस्पर्शन) ही इन्द्रधनुष के सुंदर रंगों का कारण है। सूर्य की किरणें वर्षा की बूँदों से अपवर्तित तथा परावर्तित होने के कारण इन्द्रधनुष बनाती हैं। इन्द्रधनुष सदा दर्शक की पीठ के पीछे सूर्य होने पर ही दिखाई पड़ता है। पानी के फुहारे पर दर्शक के पीछे से सूर्य किरणों के पड़ने पर भी इन्द्रधनुष देखा जा सकता है।

इन्द्रधनुष पूर्ण वृत्त रूप में हो सकते हैं। लेकिन, देखने वाले को आम तौर पर जमीन के ऊपर प्रबुद्ध बूंदों द्वारा बनी केवल एक चाप ही दिखाई देती है , जो सूर्य से दर्शक की आँख तक की रेखा पर केंद्रित होती है।

## द्वितीयक इन्द्रधनुष
thumb|200px|if the se re एक इन्द्रधनुष ऐसा भी बनना संभव है जिसमें वक्र का बाहरी वर्ण बैंगनी रहे तथा भीतरी लाल। इसको द्वितीयक (सेकंडरी) इन्द्रधनुष कहते हैं।
इसमें सूर्य की किरणें वर्षा की बूँद के भीतर दो बार आंतरिक रूप रूप से परावर्तन होती है।
तीन अथवा चार आंतरिक परावर्तन से बने इन्द्रधनुष भी संभव हैं, परंतु वे बिरले अवसरों पर ही दिखाई देते हैं। वे सदैव सूर्य की दिशा में बनते हैं तथा तभी दिखाई पड़ते हैं जब सूर्य स्वयं बादलों में छिपा रहता है। इन्द्रधनुष की क्रिया को सर्वप्रथम दे कार्ते नामक फ्रेंच वैज्ञानिक ने उपर्युक्त सिद्धांतों द्वारा समझाया था। इनके अतिरिक्त कभी-कभी प्रथम इन्द्रधनुष के नीचे की ओर अनेक अन्य रंगीन वृत्त भी दिखाई देते हैं। ये वास्तविक इन्द्रधनुष नहीं होते। ये जल की बूँदों से ही बनते हैं, किंतु इनका कारण विवर्तन (डिफ़्रैक्शन) होता है। इनमें विभिन्न रंगों के वृतों की चौड़ाई जल की बूँदों के बड़ी या छोटी होने पर निर्भर रहती है।

## इन्हें भी देखेँ

*प्रकाश का परावर्तन
*प्रकाश का अपवर्तन
*वर्षा (बारिश)

श्रेणी:प्रकाश
श्रेणी:विज्ञान
श्रेणी:वायुमंडलीय प्रकाशिक परिघटनाएँ
अंतरराष्ट्रीय श्रम संघ

thumb|right|अंतरराष्ट्रीय श्रम संघ का ध्वज
**अंतरराष्ट्रीय श्रम संघ**, अंतरराष्ट्रीय आधारों पर मजदूरों तथा श्रमिकों के हितों की रक्षा के लिए नियम बनाता है। यह संयुक्त राष्ट्र की विशिष्ट संस्था है। 1969 में इसे विश्व शांति के लिए नोबेल पुरस्कार से सम्मानित किया गया।
अंतरराष्ट्रीय स्तर पर मज़दूरों के अधिकारों के लिए अंतरराष्ट्रीय श्रमिक संगठन (आईएलओ) का गठन किया गया। यह एक संस्था है जो संयुक्त राष्ट्र में उपस्थित है, अंतरराष्ट्रीय स्तर पर श्रमिक मुद्दों को देखने के लिये स्थापित हुई है। पूरे 193 (यूएन) सदस्य राज्य के इसमें लगभग 187 सदस्य हैं। विभिन्न वर्गों के बीच में शांति प्रचारित करने के लिये, मजदूरों के मुद्दों को देखने के लिये, राष्ट्र को विकसित बनाने के लिये, उन्हें तकनीकी सहायता प्रदान करने के लिये वर्ष 1969 में इसे नोबल पुरस्कार से सम्मानित किया गया था। अंतरराष्ट्रीय श्रमिक संगठन (आईएलओ) मजदूर वर्ग के लोगों के लिये अंतरराष्ट्रीय नियमों के उल्लंघन की सभी शिकायतों को देखता है। इसके पास त्रिकोणिय संचालन संरचना है अर्थात् “सरकार, नियोक्ता और मजदूर का प्रतिनिधित्व करना (सामान्यतया 2:1:1 के अनुपात में)” सरकारी अंगों और सामाजिक सहयोगियों के बीच मुक्त और खुली चर्चा उत्पन्न करने के लिये, अंतरराष्ट्रीय श्रमिक कार्यालय के रूप में अंतरराष्ट्रीय श्रमिक संगठन सचिवालय कार्य करता है।

अंतरराष्ट्रीय श्रमिक संगठन (आईएलओ) के कार्यों में अंतरराष्ट्रीय श्रमिक सम्मेलन, स्वीकार करना या कार्यक्रम आयोजित करना, मुख्य निदेशक को चुनना, मजदूरों के मामलों के बारे में सदस्य राज्य के साथ व्यवहार, अंतरराष्ट्रीय श्रमिक कार्यालय कार्यवाही की जिम्मेदारी के साथ ही जाँच कमीशन की नियुक्ति के बारे में योजना बनाने या फैसले लेने के लिये संस्था को अधिकार प्राप्त है। अंतरराष्ट्रीय श्रमिक संगठन (आईएलओ) के पास लगभग 28 सरकारी प्रतिनिधि हैं, 14 नियोक्ता प्रतिनिधि और 14 श्रमिकों के प्रतिनिधि हैं। जिसमें भारत से भारतीय मजदूर संघ की भुमिका अहम मानी जाती है। आम नीतियाँ बनाने के लिये, कार्यक्रम की योजना और बजट निर्धारित करने के लिये जून के महीने में जेनेवा में वार्षिक आधार पर ये एक अंतरराष्ट्रीय श्रमिक सभा आयोजित करता है (श्रमिकों की संसद के पास 4 प्रतिनिधि हैं, 2 सरकारी, 1 नियोक्ता और 1 मजदूरों का नुमाइंदा)।

## सन्दर्भ

श्रेणी:संयुक्त राष्ट्र
श्रेणी:संयुक्त राष्ट्र विशिष्ट संस्थाएं
श्रेणी:नोबेल पुरस्कार सम्मानित संगठन
श्रेणी:नोबल शांति पुरस्कार के प्राप्तकर्ता
देवसमाज

**देवसमाज** की स्थापना 1887 ई. में सत्यानंद अग्निहोत्री ने किया था। देवसमाज के लोग ईश्वर की सत्ता में विश्वास नहीं करते हैं। इस समाज का केन्द्र लाहौर में था।

श्रेणी:हिन्दू धर्म सुधार आन्दोलन
अनूप झील

अंगूठाकार|200px|दाएँ|एक अनूप झील
**अनूप** अथवा **लैगून** किसी विस्तृत जलस्रोत जैसे समुद्र या महासागर के किनारे पर बनने वाला एक उथला जल क्षेत्र होता है जो किसी पतली स्थलीय पेटी या अवरोध (रोध, रोधिका, भित्ति आदि) द्वारा सागर से अंशतः अथवा पूर्णतः अलग होता है। इसका निर्माण अधिकांशतः अपतट रोधिका, रोध, प्रवालभित्ति अथवा प्रवाल वलय द्वारा तटवर्ती जल को मुख्य सागर से पृथक् कर देने से होता है। 
कई बार नदियों के मुहाने पर समुद्र की धाराएँ या पवनें बालू मिट्टी के टीले बनाकर जल के क्षेत्र को समुद्र से अलग कर देती हैं। किसी खाड़ी या लघु निवेशिका के सम्मुख पंक, रेत, बजरी आदि के निक्षेप से जब किसी रोधिका या रोध का निर्माण होता है, सागर तट और रोधिका या रोध के मध्य उथला सागरीय जल बन्द हो जाता है तथा लैगून बनता है। इसी प्रकार तटीय प्रवाल भित्ति, अवरोधक भित्ति अथवा प्रवाल वलय से घिरा समुद्री जल लैगून बनाता है।

भारत के पूर्वी तट पर उड़ीसा की चिल्का और नेल्लोर की पुलीकट झीलें, गोदावरी और कृष्णा नदी के डेल्टाओं में कोलेरू झील (आन्ध्र प्रदेश) इसी प्रकार बनी हैं। भारत के पश्चिमी तट पर केरल राज्य में भी असंख्य अनूप या कयाल पाये जाते हैं।

## सन्दर्भ

## बाहरी कड़ियाँ
* लैगून : इंडिया वाटर पोर्टल

श्रेणी:झीलें
श्रेणी:जलसमूह
श्रेणी:भूगोल शब्दावली
*
श्रेणी:समुद्र-वैज्ञानिक पारिभाषिकी
ओखा बन्दरगाह

**ओखा बन्दरगाह** (Okha Port) भारत के गुजरात राज्य के देवभूमि द्वारका ज़िले में स्थित एक बन्दरगाह नगर है। यह कच्छ की खाड़ी के अरब सागर से लगे मुख पर स्थित है। समीप ही ओखा शहर है।

## विवरण
यह सौराष्ट्र की उत्तरी-पश्चिमी सीमा पर स्थित है। इसका मार्ग टेड़ा-मेड़ा है। यहाँ से तिलहन, नमक तथा सीमेंट निर्यात किया जाता है तथा विदेशों से कोयला, पेट्रोलियम, रासायनिक पदार्थ, मशीनें आयात किये जाते हैं।

## इन्हें भी देखें
* ओखा, भारत
* देवभूमि द्वारका ज़िला

## सन्दर्भ

श्रेणी:गुजरात के शहर
श्रेणी:देवभूमि द्वारका ज़िला
श्रेणी:देवभूमि द्वारका ज़िले के नगर
श्रेणी:गुजरात के बंदरगाह